Թուրքիայում վերջին շրջանում հայ կանանց սպանություններն ու նրանց նկատմամբ իրականացրած բռնություններին սկսել է արձագանքել միջազգային մամուլը: Առաջինը խնդրի մասին բարձրաձայնել է բրիտանական հայտնի «Էկոնոմիստ» պարբերականը: Ամբերի Զամանի պատրաստած հրապարակումը զետեղվել է «Թուրքահայերը» խորագրի և «1915-ի ուրվականները» վերնագրի ներքո: Պարբերականը հրապարակումը սկսում է մեկ ամսի առաջ իր տանը սպանված Մարիսա Քյուչուքի պատմությունից: